Revista de España (1883-11-01 00:00:00), página 564

ciere, partanlo el senhor, é el querellosso, á razon de como cada uno oviere de aver; é si non oviere de que pechar, pierda lo que oviere, ó por lo que menguare, si fuere preso, iaga en la prision de Conceio, fasta que cumpla, ó se redima; et dende en adelante, que non pueda el querellosso, demandar á otro ninguno; é si preso non fuere pueda demandar á alguno de los otros que fueron encartados con él, ó á amos, fasta que cobre lo suio, seiendo contado aquello primeramente que oviere rescibido el querellosso, et si el querellosso cobrare una vegada lo suio, ó alguno de aquellos que fueren demandados en juicio el fuere dado por vencido, dende en adelante que non pueda demandar á otro ninguno.

Si alguno oviere querella de otro alguno por rason del furto, aquel ó aquellos, de que sospecha oviere, encartelos en un dia, é non en mas; et si el dia que el furto fuere fecho, fasta un anno non demandidiere, el demandado non sea tenudo de responder dende en adelante, salvo sil fuése fallado el furto á él, ó á otro alguno, ó que lo oviese él dado, ó vendido, ó enagena-do, ó mal metido; pero si por emplazamiento quasi demandar, demande fasta ellanno complido en quantos dias quisiere.

Quando el querellosso demandidiere á alguno que fue ladron, ó encubridor de alguna cosa que él perdió por furto, si lo él conosciere, iudguente que lo peche doblado, é las setenas al Rey; et si lo negare, é la demanda fuere fasta en cinco sueldos, iure por su cabeza; et si fuere de cinco sueldos á suso fasta en diez mencales, iure con un vecino; et si fuere de diez mencales á suso, iure con dicideos vecinos, ó fijos de vecinos, é que haia cada uno dellos la quantia de cincuenta maravedis ó dende á suso; et si iurare, é compliere que sea quito, é si non iurare, ó la iura non cumpliere, que peche el furto doblado al querellosso, é las setenas al Rey, iurando primero el demandador la manquadra, si la demanda fuere de cinco sueldos á suso, que derecha demanda, é que diga sobre la iura quanto valie aquello que él perdió por furto; et si el demandador non quisiere iurar la manquadra, que iure el demandado por su cabeza, é non con otro nenguno, que lo él non furtó, é sea quito.

Si el demandado, ante que respondá á la demanda quel ficieren, si lo hizo, ó non dixiere al demandador, que aquella cosa que él le demanda, que la non perdió por furto, ó que de otro alguno recebió pecho por ella, maguer que el pecho fuese tanto, ó non como aquella cosa que él le demanda, que la non perdió por furto, ó que de otro alguno recebió pecho por ella, maguer que el pecho fuese tanto, ó non como aquella cosa quel demandan, ó quel tiempo, á que la pudo demandar és traído, si la cosa valiere de diez mencales á suso, los Alcalldes mandenlo saber á las pesquisas; é si las pesquisas alguna cosa destas tres que sobredichas son non fallaren, ó que non, perdió por furto aquella cosa que él demanda, ó que de otro alguno recebió pecho por ella, ó que el tiempo era pasado, desde el dia que el furto fué fecho, que ha pasado un anno por pesquisa verdadera, los Alcalldes noí manden responder, é denlo por quito de la demanda.

Si alguno fallare bestia, ó ganado, ó otra cosa, que sea mueble, qui an-didiere radia, ó fuere perdida, fagala pregonar en la Viella, ó en ellaldea, do